Медисон Бир

Медисон Ел Бир  (англ. Madison Elle Beer; родена на 5 март 1999 година)My precious baby turns 21 today – Twitter ― американска пејачка и текстописец. Taa добила значителна медиумска покриеност откако Џастин Бибер објавил врска до една од нејзините преработени песни што таа ги објавувала на YouTube. Првиот сингл „Melodies“ го издала во 2013 година.

Во 2018 година, Бир го објавила нејзиното прво ЕР, As She Pleases. Од него произлегле сингловите „Dead“ и „Home with You“. Следната година, Бир потпишала договор со Epic Records и во 2021 година го објавила нејзиниот прв студиски албум, Life Support. Албумот бил поддржан од неколку синглови, меѓу кои бил и „Selfish“, сертифициран со златен тираж од RIAA.

Вториот студиски албум од Бир, Silence Between Songs, бил објавен во септември 2023 година. На 66-тото годишно доделување на Греми-наградите албумот бил предложен за „Најдобар албум со сараунд-звук“.

Покрај нејзината соло-пејачка кариера, Бир го позајмила гласот на виртуелниот лик Евелин од виртуелната група K/DA во видеоиграта Лига на легенди. Како член на групата, таа ги издала сингловите „Pop/Stars“ (2018) и „More“ (2020); сингловите успеале да се пласираат на топ-листите во неколку земји. Таа, исто така, глумела во телевизиските серии: Тодрик (2015) и Руполовата дрег трка (2020) и во филмот Louder Than Words (2013).

 Детство 
Медисон Ел Бир е родена на 5 март 1999 година во Џерихо, Њујорк, во еврејско семејство.  Бир се појавила на насловната страница од магазинот Child откако на четиригодишна возраст победила на натпревар за моделирање. Кога имала околу шест или седум години, била сексуално злоставувана од некој кој често бил покрај неа. Нејзините родители се развеле кога таа имала седум години. Таа ја прославила нејзината бат-мицва во 2012 година.
десно|мини|180px| Бир на MTV Video Music Awards во 2018 година

 Личен живот 
Бир живее во Лос Анџелес.

Во 2016 година, Бир во интервју за YouNow разговарала за нејзината сексуалност и рекла: „Јас не сум лезбијка, но со сигурност сакам девојки“ и дека во минатото била заљубена во жена. Во пренос во живо на TikTok во март 2020 година, изјавила дека е бисексуалка.

Бир била во врска со Џек Гилински (член на американското рап-дуо Jack &amp; Jack) од 2015 до 2017 година. По раскинувањето со Гилински, таа имала кратка врска со Бруклин Бекам (син на  Дејвид и Викторија Бекам). Таа била во нестабилна врска со Зак Бија од крајот на 2017 година до почетокот на 2019 година.

Бир имала проблеми со менталното здравје и изјавила дека за тоа придонеле социјалните мрежи и интернетот. Таа била подложна на самоповредување и ѝ било дијагностицирано гранично растројство на личноста (БПД). Кога Бир имала 15 години, на интернет протекле видеа каде таа била гола. Инцидентот, за кој рекла дека ја потсетил на сексуалното злоставување што го доживеала како дете, придонел да заболи од посттрауматско стресно растројство (ПТСН) и двапати се обидела да се самоубие.

 Дискографија 
Студиски албуми

 Life Support (2021)
 Silence Between Songs (2023)

 Турнеи 
Сопствени

 As She Pleases Tour (2018)
 The Life Support Tour (2021–2022)
 The Spinnin Tour (2024)

 Библиографија 

 Половина од тоа (2023)

 Наводи 

 Надворешни врски 




Категорија:Луѓе од Лонг Ајленд
Категорија:Американски кантавторки
Категорија:Американски поп-пејачки
Категорија:Американски пејачки од 21 век
Категорија:Живи луѓе
Категорија:Родени во 1999 година
Категорија:Статии со hCards
Категорија:Статии со краток опис
Категорија:Пејачи од Њујорк (држава)
Категорија:Американски ЛГБТ-пејачи
Категорија:Американски електронски музичари
Категорија:Американски писателки